483 
Bulletin de l'Académie Imperiale 
484 
vnnerlickenn worde vnnd vormetinge de sze her Hermann vann 
Sundernn, vnd Rude vann der molenn, beuhalenn haddenn, dath 
sze vnns szeggen szoldenn, vnnd dar nha vnns ock geschreuenn 
hebbenn, vnnd dath ock dar ennthbauenn geschein is vann bei- 
denn delenn vnnd der Ploskouwer guid wordth vann vnns Ri- 
gesschenn hir getoueth vann vnnszes hernn hemeluardtz dach 
ahn, bisz tho szunte eliasz dage dat is des manndags na szunte 
marienn magdalenenn, Inn der middell tid szin gekamenn her 
Seneke gregorwitz Bodesschop, her mirke truchnowitz, vnnd 
her iuelassche ffiderwitz, mid vhelenn anndernn Burgernn, tho 
kokennhuszenn tho dem allererwerdigistenn Inn god vadér vnnd 
hernn Siluester der Hilligenn kerkenn tho Riga, ertzbisschopp, 
vnszerm genedigenn hernn, dar ock thoqwemenn der Rigeschenn 
szennde Bodenn, hernn Johann Soltrumpp vnnd her Johann 
vann der Borch Burgermeister vnnd her Hermann vann Sun- 
dernn Radmann, dar do kein ende wordth gemacketh, szus 
vann dar thogenn sze do tho Rige vnnd wernn vp desz hernn 
Meisters Schlotthe vnnd vp deme Radhusze dar do wie Rige- 
schen dath ploskouwesche guid frig vththogeuenn (?) belauedenn 
vnnsz do die pleskouweschenn Senndebodeen, vnnd sterkedenn 
erhe hende dar vp dath die kopmann szinenn frigenn veligenn 
wech szolde hebbenn nha demhe Oldenn vnnd nha der Oldenn 
vorszegelunge vann beidenn parthenn, dar vp hebbe wie Ri- 
gissche geszannth vp erhe loffthe vnnszenn kopmann mid szi- 
nem guide dar sze do vnnsze guid beszatigedenn vnnd vann 
szodaner erher beszathe is vormiddeltz vnns vpgestaenn tho 
einen schadenn vnnd vnwillenn dar vmme wie vnnsze Sennde- 
badenn geszanndth hebbenn ann denn allerdurchluchtigistenn 
hernn konigk vnszernn gnedigenn hernn tho smalennske, vnnd 
dar nha thor wille vnnd ock tho Trackenn vp grothe kosth do 
szuluesth hebbenn wie vnnsze guidth gefryeth vnnd hebbenn 
‚ vnnszenn Breff dar vp vorszegelth denn Ploskouwernn wereth 
dath twisschenn vnns nene vordracht schege szo belauede wie 
Rigeschenn szodane guidth wedder Inn thobringennde tho 
Ploskouw szo Inn deme Breue geschreuen steidth, vnnd dar 
nha szin wi geweszenn vp der wedderreisze dar wie do ock 
nein ennde makedenn, szusz denn szinth nhu tho vnnsz geka- 
menn de erlickenn pleskouweschenn szenndebodenn mid einem 
kredenntze Breue, vann denn Boiarnn genompth her szenekenn 
ffederowitz her euelassche ffodrowitz, vnnd her Senow Butzke, 
vp vnnsze Radhusz tho vnnszer ganntzenn Gemeinheid, Susz 
hebben wie vthgeleszen vth vnnszerm Raide dre, vnnd vann 
denn kopludenn dre, genompth her Corth Visch, her Lammerth 
er, Burgermeister, her Johann Schompinck Radmann, 
vnnd vann denn kopludenn wennemar meig, peter henricks 
vnnd hanns N. vnnd die hebbenn mid der hulpe godes vnnd | 
medewerckinge des hilligenn geistes vordragenn vnnd ennthli- 
ckenn hengelacht Inn dath ersthe dath die olde vorszegelunge, 
twischenn vnns Rigesschenn vnnd ploskouwernn des grodfur- 
stenn hernn vitholth vnnd hernn Conradth vann vitinckhaue 
Meister tho Lifflandth Dutzsches Ordenns, vnnd oc 
bouestigeth de vorszegelinge de Grodfurste bar Segemunth vond 
ock nhu de allerdurchluchtigste her koningk beuestigeth heffth, 
vnnd wie bólouenn die vorszegelunge vasth tho holdennde vann 
bedenn delenn Inn nhenem parthe de tho reckennde vnnd dar 
nieht affthotredennde kreffthlicken vnnd vasth woll tho hol- 
dennde szunder Jenige behenndicheid offthe vertogeringe, vnnd 
alsze denne twiszchenn vnnsz is bitthericheid vpgestaenn vnnd 
schadenn vann Bedenn delenn dath wie Rigesschenn vnnd ples- 
kouwer belauenn dath nummer tho dennckenn, vnnd wie Rigi- 
sschenn bolauenn sze tho Riga to beschermenn alsze vnnsze 
broder, vnnd rechtuerdicheidth enn thodoennde, Inn allenn din- 
genn, vnnd vp nenerleie hadth thodennckennde noch hemelick, 
noch apennbar szunder alle behenndicheidth szall vnnszer enhe 
dem anndernn beschutthenn vnnd boschermenn mid aller guide 
vnnd wie Burgermeister Radmanne vnnd ganntze Gemeinheid 
hebbenn angeszeenn denn schadenn der sturluide vnnd noui- 
mittenn vnnd hebbenn denn ploskouwernn gegeuenn hunderth 
stucke, vnnd unnszenn grothenn schadenn hebbenn wie affge- 
stelth torne, vnnd had, vth ganntzen herthenn vnnd die Plos- . 
kuwer hebbenn vnns vnnszernn Breff wedder gedaenn die ge- 
dodeth is, dath vann beidenn parthenn numanndes mer vpsza- 
kenn szall, vnnd dath menn nene beszathe mer doenn szall 
vann scheldhafftigen szakenn szo hir vorbeschreuenn steidth, 
vnnd we tho weme wath thoszeggenn heffth szo szall he szick 
bewetenn szo bewolde mid szakewolde asz Inn der oldenn vor- 
schriuunge geschreuenn steidth, Desz tho merer bouestunge 
vnnd szekkerheidth, hebbenn wie Burgermeister und Radmanne 
vann vnnszer Stad Rige wegenn, vnnd vann vnnszer koplude 
wegen o s vnnd vnnszere nachkommelinge, dath wie 
ilr bauenn geschreuenn Breff Inn allenn puncktenn hol- 
denn willenn vasth, eiuich vnnd vnnthobrackenn, vann bedenn 
Delenn, szunder Jenige bohenndicheid, vnnd hebbenn apennbare 
vnnsze Inngeszegell vor dussenn breff gehanngenn de gegeuenn 
is vnnd geschreuenn Inn deme Jare nha godes gebordth du- 
szennth verhunderth Im achte vnnd szestigistenn Jare, vngeuer- 
lickenn wennthe dar is gebrock ann dem Breue gewesth Inn 
deme monthe Julio Inn deme twevndtwintigistenn Dage, Marie 
Magdalene. 
Reinschrift auf Papier aus der zweiten Hälfte des 
XV. Jahrhunderts; im Schwed. Reichs - Archiv zu 
Stockholm. Ist entweder Übersetzung aus dem Russi- . 
schen oder, noc ahrscheinlicher, ein auf Üb er- 
setzung ins Russische berechnetes Concept. 
Auszug aus einem alten Wiere à Se im 3.1621 aus Mitau 
fortgeführten Urku 
322. 1228. Een lagh eller Commercie Stadga emillan Ryssarne, 
dhe Rigiske och Gothlandh, hwaruthi och finnes 
beskrifwat huru allehanda Criminalsaker affstraf- 
fade blifwa emillan samme lands inbyggiare. dat. 
Wisby. 1228. 
Auch diese kürze Regeste a. t, mamentich durch 
ihr Datum, interessant für die hichte des be- 
rühmten rig.-goth-Smolensk. denis 
331. 1239. - Deeg Pleskow är deehlat emillan or 
h stifftet Dorpt och huru man skall 
cin som winnes es andra er Duna. dat. Dorpt. 
19889: :% T 
